ፕሪሚየር ሊግ ፡ የግብ ድርቅ የመታቸው ጨዋታዎች ተስተናግደዋል
በኢትዮጵያ ፕሪሚየር ሊግ 16ኛ ሳምንት ዛሬ ሁለት ጨዋታዎች በአዲስ አበባ ስታድየም ተካሂደው ሁለቱም ካለግብ በአቻ ውጤት ተፈፅመዋል፡፡በ9:00 የተገናኙት መከላከያ እና ደደቢት እጅግ ጥቂት በሆኑ የግብ ሙከራዎች በታጀበ እንቅስቃሴ ካለ ግብ አቻ ተለያይተዋል፡፡በሁለቱም ቡድኖች በኩል የረባ እንቅስቃሴ ባልታየበት ጨዋታ አመዛኙ የጨዋታ ክፍለ ጊዜ በመሃል ሜዳ የተገደበ ሆኖ ውሏል፡፡11:30 ላይ በኢትዮጵያ ንግድ ባንክ እና አርባምንጭ ከተማ መካከል የተደረገው ጨዋታ ከመጀመርያው ጨዋታ በአንፃራዊነት የተሻለ እንቅስቃሴ ቢታይበትም ግብ ሳይቆጠርበት ተጠናቋል፡፡አርባምንጭ ከተማዎች በመጀመርያው አጋማሽ የመጨረሻ ደቂቃዎች ከፈጠሩት ተደጋጋሚ ጫና በቀር ጨዋታው ለተመልካች አሰልቺ ነበር፡፡ትላንት በጣለው ከባድ ዝናብ ምክንያት ተቋርጦ ዛሬ የቀጠለው የድሬዳዋ ከተማ እና ሲዳማ ቡና ጨዋታ ተመሳሳይ ካለግብ ተጠናቋል፡፡በ16ኛው ሳምንት ከተደረጉት 7 ጨዋታዎች 4 ጨዋታዎች ካለ ግብ ተጠናቀው ሳምንቱ በግብ ድርቅ እንዲመታ አድርገውታል፡፡መከላከያ 0-0 ደደቢትኢትዮጵያ ንግድ ባንክ 0-0 አርባምንጭ ከተማድሬዳዋ ከተማ 0-0 ሲዳማ ቡናቅዱስ ጊዮርጊስ 3-0 ኤሌክትሪክሀዲያ ሆሳዕና 2-2 ሀዋሳ ከተማወላይታ ድቻ 0-0 ዳሽን ቢራአዳማ ከተማ 0-1 ኢትዮጵያ ቡናማክሰኞ ሚያዝያ 25 ቀን 2008
09፡00 ድሬዳዋ ከተማ ከ ቅዱስ ጊዮርጊስ (ድሬዳዋ)
 ሲዳማ ቡና ከ ሀዲያ ሆሳዕና (ይርጋለም)
 ሀዋሳ ከተማ ከ ወላይታ ድቻ (ሀዋሳ)
 ዳሽን ቢራ ከ ኢትዮጵያ ንግድ ባንክ (ጎንደር)
 ደደቢት ከ አዳማ ከተማ (አአ ስታድየም)
 አርባምንጭ ከተማ ከ መከላከያ (አርባምንጭ)
 ኢትዮጵያ ቡና ከ ኤሌክትሪክ (አአ ስታድየም)